**Vammaisneuvosto**

**Aika:** 10.11.2017 klo 9.00 -11.08

**Paikka:** Kaupungintalo Monkola, Riihi kokoushuone

Kahvi- ja voileipätarjoilu

Läsnä: Kirsi Ihalainen

Liisa Mononen

Minna Mäenpää

Eeva Ristseppä

Raija-Liisa Tuononen

Suvi Viluksela

Riitta Luhtala (Gutierrez Soraisen varajäsen)

Annmarie Kuurto (klo 9.10-11.08)

Katri Piiparinen

Hannele Maittila

Heli Ranta-Salonen, esittelijä

Elina Lindström

Jaana Perheentupa, sihteeri

Hannu-Pekka Poikonen (Laaksosen varajäsen)

Raija Sassi (järjestöedustajien yhteinen varajäsen)

Poissa: Terttu Kautinen

Jarko Jokinen (jäsen menehtynyt lokakuussa 2017)

Ana Gutierrez Sorainen

Sanna Laaksonen

Koolle kutsuttu vammaisneuvosto piti hiljaisen hetken menehtyneen jäsenensä Jarko Jokisen muistolle.

1. **Vammaisneuvoston järjestäytyminen**

Kaupunginhallituksen päätöksen mukaisesti vammaisneuvosto valitsee keskuudestaan puheenjohtajan ja varapuheenjohtajan.

Puheenjohtajaksi ehdotettiin Eeva Ristseppää, päätös hyväksyttiin. Kirsi Ihalaista ehdotettiin varapuheenjohtajaksi, päätös hyväksyttiin.

1. **Toiminnan tavoitteet tällä valtuustokaudella**

***Vammaisneuvoston tavoitteet***

* + Saada tietoa SOTE –valmisteluiden ajankohtaisista tilanteista Uudellamaalla.
  + Jakaa tietoa yhdistyksiinsä uuden sosiaalihuoltolain (2015) uudistuksista ja soveltamisesta erityistä tukea tarvitsevien henkilöiden asiakkuuskäytännöissä.
  + Saada kaupungin asiakkuuspäällikkö/-päälliköt vierailulle vammaisneuvostoon, ja saada selvityksiä erityisryhmien mahdollisuudesta osallistua kaupungin palveluiden kehittämiseen.
  + Teknisen puolen henkilökuntaa kutsutaan esittelijöiksi kokouksiin mm. kaavoitusasioissa tai lausuntopyyntöihin valmistauduttaessa,
  + Vammaisneuvoston varajäsenille tullaan lähettämään kaikki samat sähköpostit kuin varsinaisille jäsenille.
  + Kansainvälinen vammaistenpäivän juhla järjestetään Lohjalla yhteistyössä seurakunnan ja Jalavan koulun kanssa pe 1.12.2017. Suvi Viluksela, Annmarie Kuurto ja Liisa Mononen valittiin koordinoimaan vammaisneuvoston puolesta juhlaa.
  + Eri ikäryhmien ja erityisryhmien tasapuolinen huomioiminen päätöksissään.

1. **Tiedotusluonteiset asiat**

***Henkilökohtainen budjetointi***

Henkilökohtaisen budjetoinnin piiriin mahdollisesti kuuluvia palveluita ei tässä vaiheessa rajata tarkemmin, koska asiakkaiden palvelutarpeet voivat olla hyvin vaihtelevat. Viranomainen määrittää ketkä ovat oikeutettuja henkilökohtaiseen budjettiin. Viranomainen määrittää kullekin asiakkaalle henkilökohtaisen budjetin suuruuden perustuen aikaisempaan palvelukäyttöön ja palvelutarpeen arvioon. Viranomaispäätös perustuu monialaisen tiimin kokonaisvaltaiseen asiakkaan palvelutarpeen selvitykseen, jossa sosiaalityö on vahvasti mukana. Palvelujen sisältöä tarkennetaan yhdessä palveluntuottajien ja kolmannen sektorin toimijoiden kanssa ennen kokeilun käynnistymistä. Nämä asiakkaat valitaan erikseen ja heidän kanssaan käydään yhdessä läpi toimintatavat kokeilun aikana, jotta kokeilu on heille tarkoituksenmukainen. Lohjan kaupungissa henkilökohtaisen budjetin kokeilu kohdentuu alustavien suunnitelmien mukaan ikääntyneisiin ja vammaispalvelujen ja kehitysvammahuollon asiakkaille.

Hankkeen lopullinen talousarvio tarkentuu kuntien sitoutumispäätösten varmistuttua ja STM:n kanssa käytävien neuvottelujen päättyessä. Kokeilun hallinnoijana toimii Hyvinkään kaupunki. Hallinnointikustannukset jaetaan kuntien kesken väestömäärän suhteessa ministeriön ohjeistuksen mukaan.

***Valinnanvapauskokeilu***

Palvelusetelikokeilussa on tarkoituksena kokeilla palvelusetelin käyttöä suurempien palvelukokonaisuuksien tuottajien valinnassa. Kokeilujen tavoitteena on saada kokemuksia ja tietoa erilaisten toimintamallien käytöstä ja käyttää tätä tietoa valinnanvapausmallin ja sen lainsäädännön kehittämisessä.

Palvelusetelikokeilun tavoitteena on parantaa palveluiden saatavuutta

kuntalaisille ja parantaa paljon erityyppisiä palveluita tarvitsevien

asiakkaiden palveluita räätälöimällä palvelut yksilökohtaisesti nykyistä

kustannustehokkaammin ja laadukkaammin. Kokeilu toteutetaan

yhteistyössä julkisen, yksityisen ja kolmannen sektorin kanssa. Tuottajat

eivät kilpaile hinnalla, vaan heille maksetaan peruspalvelusta saman

suuruinen maksu. Asiakkaat voivat valita palveluntuottajan ja vaihtaa sitä

halutessaan. Kokeilu tulee mahdollistamaan erityisesti alueen pienten ja

keskisuurten sote-palvelujen tuottajien osallistumisen palvelujen

tuottamiseen alueella.

Lohjan kaupungissa on asukkaiden sosiaali- ja terveyspalvelujen valinnanvapautta tukemassa nykyisellään palveluseteli henkilökohtaiseen

apuun, omaishoidon vapaan aikaiseen palveluun sekä suunterveydenhuoltoon. Hankkeeseen lähtemällä Lohjan kaupunki saa merkittävää kokemusta uusista valinnanvapauden malleista sekä asiakas-ja kustannusvaikuttavuudesta jo ennen mahdollista sote - ja maakuntauudistusta.

* + ***Muut mahdolliset asiat***

Vammaisneuvoston järjestöedustajien toivotaan vievän mm. vammaisneuvoston asioita omiin yhdistyksiinsä tiedoksi. Tiedotuskanavaksi ehdotettiin myös omaa Facebook –sivua, jota vammaisneuvoston jäsenet hallinnoivat ja päivittävät itsenäisesti. Vammaisneuvoston muistio tullaan lähettämään tiedoksi LJY:lle ja Apuomenalle.

*Kuljetuspalvelujen tilausmaksun siirto kaupungin vastattavaksi*

Sosiaali- ja terveyslautakunta päätti 19.9.2017, että vammaispalvelulain ja sosiaalihuoltolain mukaisten kuljetuspalvelujen asiakasmaksuna peritään asiakkaalta 1.10.2017 alkaen julkisen liikenteen maksua vastaava taksa (lisäksi taksin puhelintilauksesta aiheutuva paikallispuhelumaksu).

Samalla siirtyy kuljetuspalvelun tilausta koskeva tilausmaksu vastaavasta ajankohdasta Lohjan kaupungin maksettavaksi.

Viranhaltijat ovat valtuutettuja tekemään sopimuksen kuljetuspalvelujen järjestämistavan muutoksesta Lohjan kaupungin ja Helsingin YmpäristönTaksikeskus Oy:n kesken.

Taksien palvelutilanteet herättivät keskustelua. Invataksien palvelutilannetapausten palautteet toivotaan taksitarkastajille tai koottuna Elina Lindströmille 2-3 kertaa vuodessa.

Länsi-Uudenmaan Näkövammaiset ry ei ole ehdottanut uutta jäsentä vammaisneuvostolle Jarko Jokisen tilalle. Puheenjohtaja Eeva Ristseppä on yhteydessä Jarmo Koivuseen (Länsi-Uudenmaan Näkövammaiset ry) tilanteesta. Esitys menee myöhemmin kaupunginhallituksen päätettäväksi.

Sähköpostitse 3.11.2017 lähetettiin tiedoksi Yritystä! –hankkeen kannanotto vammaisten henkilöiden kuljetuspalveluiden kilpailutuksesta Uudellamaalla. Lohjan alueen vammaisten yrittäjien tilanteesta ei ole vielä tietoa.

Kaikkien järjestöedustajien yhteiselle varajäsenelle Raija Sassille lähetetään kirjeitse neuvoston asiat.

1. **Esteettömyysasiamiehen valinta**

Vammaisneuvosto valitsee keskuudestaan esteettömyysasiamiehen. Tämä valinta tehdään kauden ensimmäisessä kokouksessa. Esteettömyysasiamies edistää vammaisten ja eri tavoin toimintaesteisten henkilöiden edellytyksiä elää ja toimia muiden kanssa yhdenvertaisena kaupunkilaisena. Tämän lisäksi hän valvoo rakennetun ympäristön ja palvelujen esteettömyyttä ja saavutettavuutta Lohjalla.

Esteettömyysasiamieheksi ehdotettiin vammaisneuvostosta Liisa Monosta, päätös hyväksyttiin.

Erillistä esteettömyyttä valvovaa työryhmää ei ole tarkoituksenmukaista perustaa. Kaupungissa toimii vaikuttajatoimielimenä vammaisneuvosto, jonka tehtäviin kuuluu seurata ja edistää vammaisten oloihin liittyviä asioita.

1. **Seuraavat kokoukset (2018)**

Seuraavat kokoukset ovat: 12.2.2018 klo 12-14, 16.4.2018 klo 12-14, 3.9.2018 klo 12-14 ja 12.11.2018 klo 12-14.

1. **Ajankohtaista**

Sähköpostitse 3.11.2017 lähetettiin tiedoksi Vammaisfoorumi ry:n kutsu Uudenmaan maakunnan väliaikaisen vammaisneuvoston jäsenten valintakokoukseen. Ehdokkaita esittelyineen yhdistykset voivat ilmoittaa sähköpostitse 23.11.2017 klo 12.00 mennessä.

Hyvinvointifoorumi järjestetään Lohjalla tiistaina 28.11.2017. Kutsu lähetetään neuvoston jäsenille erikseen tiedoksi.

Muistion vakuudeksi 14.11.2017

Eeva Ristseppä Heli Ranta-Salonen

puheenjohtaja (kohdat 2-6) esittelijä, sosiaalipalvelupäällikkö (kohta 1)

Jaana Perheentupa

sihteeri